เจโทรแนะกลุ่ม AEC ร่วมมือทำโครงการ”เมดอินอาเซียน”แข่งขันในตลาดโลก
เจโทรแนะกลุ่ม AEC ร่วมมือทำโครงการ"เมดอินอาเซียน"แข่งขันในตลาดโลก
28 ม.ค. 2559

นางอภิรดี ตันตราภรณ์ รมว.พาณิชย์ เปิดเผยว่า ผลการหารือกับนายมายาสุ โฮซูมิ ประธานองค์การส่งเสริมการค้าต่างประเทศของญี่ปุ่น (JETRO) ประธานเจโทรได้แนะนำให้สมาชิกอาเซียน 10 ประเทศผลักดันโครงการปรับปรุงระบบการผลิตสินค้าให้เป็นมาตรฐานเดียวกัน เพื่อลดต้นทุนการผลิตสินค้าของอาเซียนให้สามารถแข่งขันได้ในตลาดโลก และทำให้การพัฒนาประชาคมเศรษฐกิจอาเซียน (AEC) ประสบความสำเร็จอย่างแท้จริง
นอกจากนี้ยังแนะนำให้อาเซียนเชื่อมโยงการผลิตระหว่างกันตลอดสายการผลิต เพื่อให้เกิดประสิทธิภาพในการผลิต ซึ่งไทยพร้อมเป็นฐานการฝึกอบรม ให้ความรู้ผู้ประกอบการอาเซียนในการพัฒนาการผลิตสินค้าให้มีมาตรฐานเดียวกัน เพราะมีสถาบันการศึกษาอยู่ใกล้ตามแนวชายแดนประเทศเพื่อนบ้าน เช่น จ.ขอนแก่น จ.อุบลราชธานี โดยเจโทรจะช่วยประสานนำผู้ประกอบการในประเทศเพื่อนบ้านมาพัฒนาทักษะ มาตรฐานวิชาชีพด้านต่างๆ ให้เป็นสากลมากขึ้น ซึ่งไทยจะได้ประโยชน์ในแง่การแก้ไขปัญหาขาดแคลนช่างเทคนิคในระยะสั้นด้วย     